ക്രൗണ് പ്രിന്സ് ഷൂട്ടിങ് ചാമ്ബ്യന്ഷിപ് നവംബര് നാലുമുതല് കുവൈത്ത് സിറ്റി: കുവൈത്ത് കിരീടാവകാശി ശൈഖ് മിശ്അല് അല് അഹ്മദ് അല് ജാബിര് അസ്സബാഹിെന്റ പേരിലുള്ള ക്രൗണ് പ്രിന്സ് ഷൂട്ടിങ് ചാമ്ബ്യന്ഷിപ് നവംബര് നാലുമുതല് ആറുവരെ നടക്കും. കുവൈത്ത് ഷൂട്ടിങ് സ്പോര്ട്ട് ക്ലബ് ജഹ്റ ബ്രാഞ്ചില് ടൂര്ണമെന്റിനുള്ള ഒരുക്കം ആരംഭിച്ചു.കുവൈത്തി ഷൂട്ടിങ് ക്ലബ്, നാഷനല് ഗാര്ഡ്, മിലിട്ടറി സ്പോര്ട്സ് ഫെഡറേഷന്, പൊലീസ് സ്പോര്ട്സ് യൂനിയന് എന്നിവിടങ്ങളില്നിന്നുള്ള ഷൂട്ടര്മാരാണ് പെങ്കടുക്കുന്നത്. ക്രൗണ് പ്രിന്സ് ഷൂട്ടിങ് ചാമ്ബ്യന്ഷിപ് രാജ്യത്തെ പ്രധാന പ്രതിവര്ഷ കായിക പരിപാടികളിലൊന്നാണ്. ഒളിമ്ബിക് സ്കീറ്റ്, ട്രാപ്പ്, 10 മീറ്റര് എയര് റൈഫിള്, പിസ്റ്റള്, 50 മീറ്റര് റൈഫിള്, പിസ്റ്റള്, ഒളിമ്ബിക് ആര്ച്ചറി തുടങ്ങിയ ഇനങ്ങളിലാണ് മത്സരം. അന്താരാഷ്ട്ര ഷൂട്ടിങ് ചാമ്ബ്യന്ഷിപ്പിന് ഒരുങ്ങുന്ന താരങ്ങള്ക്ക് തയാറെടുപ്പിന് മികച്ച അവസരമാണ് ക്രൗണ് പ്രിന്സ് ചാമ്ബ്യന്ഷിപ്. ടൂര്ണമെന്റ് സ്പോണ്സര് ചെയ്യുന്ന കിരീടാവകാശി ശൈഖ് മിശ്അല് അല് അഹ്മദ് അല് ജാബിര് അസ്സബാഹ്, കുവൈത്ത് ഷൂട്ടിങ് സ്പോര്ട് ക്ലബ് അധികൃതര്, കായികമന്ത്രി അബ്ദുറഹ്മാന് അല് മുതൈരി തുടങ്ങിയവര്ക്ക് കുവൈത്ത് ആന്ഡ് അറബ് ഷൂട്ടിങ് ഫെഡറേഷന്സ് സെക്രട്ടറി ജനറല് ഉബൈദ് മനാഹി അല് ഉസൈമി നന്ദി അറിയിച്ചു.